Barrovo svjedočenje: Federalni agenti nisu raspoređivani u svrhe predizborne kampanje
Sekretar za pravosuđe William Barr svjedočit će u utorak pred Komitetom za pravosuđe Predstavničkog doma, kada se očekuje da će ga zakonodavci pitati o širokom dijapazonu tema u vezi sa Trumpovom administracijom, uključujući i raspoređivanje federalnih policajaca kao odgovor na proteste u Portlandu,
"Razmještanje federalnih agenata po gradovima Sjedinjenih Država nije učinjeno kako bi se pospješila predizborna kampanja predsednika Sjedinjenih Država Donalda Trumpa”, rekao je William Barr, sekretar za pravosuđe, tokom svjedočenja pred Komitetom za pravosuđe Predstavničkog doma. Barra su članovi Komiteta pozvali da govori o širokom dijapazonu tema u vezi sa Trumpovom administracijom, uključujući i raspoređivanje federalnih policajaca kao odgovor na proteste u sjeveroistočnom gradu Portlandu u državi Oregon. Barr je rekao da federalni agenti nisu raspoređivani po drugim gradovima, osim Portlanda, jer, kako je ukazao, ostale lokalne policije rade svoj posao na odgovarajući način. On je iznio tvrdnje da nije preduzimao nikakve akcije da bi kaznio neprijatelje predsjednika Trumpa. rekao je Barr u svom izlaganju pred Komitetom za pravosuđe Predstavničkog doma američkog Kongresa U tekstu Barrovog obraćanja na otvaranju rasprave prije saslušanja kaže se da je krajem maja smrt Georgea Floyda, tokom policijsog privođenja, bila "užasan" događaj koji je pokrenuo neophodno preispitivanje odnosa između čuvara zakona i Afoamerikanaca u Sjedinjenim Državama. Ali, Barr kaže da aktuelni protesti u Portlandu i u drugim mjestima više nisu u vezi sa Floydovom smrću. "Naveliko odvojeni od ovih scena uništenja su čak i površni pokušaji nasilnih demonstranata da povežu svoje akcije sa smrću Georgea Floyda, ili bilo kakvim legitimnim pozivom na reforme", navodi Barr. On je ponovio kritike Trumpove administracije upućene lokalnim liderima, od kojih su mnogi reagovali na odgovor federalne vlade i pozvali Kongres da blokira raspoređivanje federalnih snaga u njihovim gradovima. "Izabrani zvaničnici federalne vlade, svaki član ovog komiteta - uprkos svojim političkim gledištima ili osjećanjima spram Trumpove administracije - treba da osude nasilje protiv federalnih policajaca i uništenje federalne imovine", kaže Barr. "To bi trebalo da urade i države i lokalni lideri koji imaju odgovornost da održe svoje zajednice bezbjednim. Prešućivanje uništavanja i anarhije znači odustajanje od osnovnih principa vladavine zakona koji bi trebalo da nas ujedine čak i u vremenima političkih podjela." U Portlandu je došlo do sukoba između demonstranata i federalnih snaga. Tamo je stuacija eksaklirala u danima nakon optužbi da su federalni policajci odvlačili ljude podalje od demonstracija bez mogućeg razloga. Federalne snage branile su svoje raspoređivanje kao neophodno kako bi se zaštitila federalna imovina u gradu, poput sudova. Gradonačelnik Portlanda Ted Wheeler rekao je u ponedjeljak, u zajedničkom pismu grupe gradonačelnika u kom se od Kogresa traži da obuzda upotrebu federalnih snaga, da "akcijama preduzetim tokom posljednjih nedjelja nema mjesta u ovoj zemlji". "Zahtijevamo da federalne snage budu uklonjene iz naših gradova i ohrabrujemo nastavak akcije Kongresa kako bi se usvojio zakon u oba doma o okončavanju ove opasne pretjerane reakcije", tweetovao je Wheeler. "Administracija je pokazala da se bez oklijevanja ili kajanja igra sa životima američkih građana, preko najotrovnije i najoštećujuće forme politike. Nećemo reći ništa više. Kažemo nedvosmisleno: 'Životi crnaca su važni'". Zakonodavci bi takođe mogli da upitaju Barra o drugim instancama sukoba između federalnih snaga i demonstranata koji su se dogodili 1. juna na Lafayette trgu, odmah ispred Bijele kuće. Agenti su istjerali demonstrante iz parka dimnim bombama i kuglicama suzavca, malo prije nego što je Trump, u pratnji Barra i drugih, odšetao do obližnje crkve kako bi pozirao pred kamerama. Incident je tema drugog saslušanja u utorak na Capitol Hillu, pred Komitetom Predstavničkog doma za prirodne resurse.